भाजपा के दिल्ली मुख्यालय में पुरोला के विधायक राजकुमार हुए शामिल
अविकल उत्त्तराखण्ड
नई दिल्ली। भाजपा ने कांग्रेस में जबरदस्त सेंधमारी करते हुए विधायक राजकुमार को पार्टी में शामिल करवा लिया। दिल्ली भाजपा मुख्यालय में उत्त्तराखण्ड की पुरोला विधानसभा से विधायक राजकुमार विधिवत तौर पर शामिल हो गए।
इस मौके पर केंद्रीय मंत्री धर्मेंद्र प्रधान ,सीएम धामी समेत भाजपा के केंद्रीय नेता मौजूद रहे।
विधायक राजकुमार ने रविवार की दोपहर नई दिल्ली में भाजपा के केंद्रीय कार्यालय में पार्टी की सदस्यता ग्रहण की। मुख्यमंत्री पुष्कर सिंह धामी और केंद्रीय मंत्री धर्मेंद्र प्रधान ने उन्हें भाजपा की सदस्यता दिलाई। इस मौके पर भाजपा के राष्ट्रीय मीडिया प्रभारी अनिल बलूनी व प्रदेश अध्यक्ष मदन कौशिक भी मौजूद थे।
इससे पहले राजकुमार 2007 में सहसपुर से भाजपा के टिकट पर विधायक बने थे। 2012 के चुनाव में भाजपा ने राजकुमार का टिकट काट दिया था। लिहाजा, 2012 में निर्दलीय चुनाव लड़े और हार गये। 2017 में कांग्रेस के टिकट पर पुरोला सीट से चुनाव जीते।
इससे पहले पूर्व उक्रांद नेता व धनौल्टी विधायक प्रीतम पंवार भी भाजपा में शामिल हो चुके थे।
उधर, राजकुमार के भाजपा में शामिल होेते ही अब उनकी विधायकी खतरे में पड़ सकती है। कांग्रेस, उत्तराखंड विधानसभा में दल बदल विरोधी कानून के तहत राजकुमाार को अयोग्य ठहराने की अपील कर सकती है।
Pls clik